b'\n_START_ARTICLE_\nVaginalni spolni odnos\n_START_PARAGRAPH_\nVaginalni spolni odnos je spolna zdru\xc5\xbeitev med mo\xc5\xa1kim in \xc5\xbeensko, pri kateri mo\xc5\xa1ki vstavi svoj penis \xc5\xbeenski v no\xc5\xbenico (vagino). Za dosego vaginalnega spolnega odnosa mora mo\xc5\xa1ki do\xc5\xbeiveti erekcijo, potrebna pa je tudi ustrezna vla\xc5\xbenost no\xc5\xbenice. No\xc5\xbenica se navla\xc5\xbei bodisi zaradi pove\xc4\x8dane sekrecije sluzi med spolno vzburjenostjo ali s pomo\xc4\x8djo lubrikanta. Vaginalni spolni odnos, pri katerem pride do ejakulacije, je naravni na\xc4\x8din oploditve.\n_START_SECTION_\nDru\xc5\xbebena sprejemljivost\n_START_PARAGRAPH_\nV ve\xc4\x8dini dru\xc5\xbeb velja vaginalni spolni odnos za normalno obliko spolnosti med dvema raznospolnima partnerjeva. \xc5\xa0tevilne kulture odobravajo oziroma so zlasti v preteklosti odobravale spolno ob\xc4\x8devanje \xc5\xa1ele po poroki._NEWLINE_Zlasti iz higienskih razlogov je v dru\xc5\xbebi vaginalni spolni odnos med menstruacijo ne\xc5\xbeelen.'